**Anexa 2 – Criteriile de evaluare şi selecţie tehnică şi financiară**

|  |  |  |  |
| --- | --- | --- | --- |
| **Nr. crt.** | **Criterii de selecţie** | **Explicaţii** | **Punctaj** |
| 1 | **RELEVANŢĂ – măsura în care proiectul contribuie la realizarea obiectivelor din documentele strategice relevante şi la soluționarea nevoilor specifice ale grupului ţintă.** | Dacă scorul obținut la acest criteriu nu este de minimum 21 puncte, proiectul va fi declarat respins, în situația în care nu se consideră necesară solicitarea de clarificări. | Max. 30  Min. 21 |
| 1.1 | **Proiectul prin activităţile şi rezultatele propuse contribuie semnificativ la îndeplinirea strategiilor aferente domeniului** | Proiectul contribuie la îndeplinirea obiectivelor Strategiei Naționale pentru Incluziunea Socială și Reducerea Sărăciei, referitoare la persoanele vârstnice, la îndeplinirea obiectivelor altor documente strategice (naționale, regionale și/sau locale) relevante pentru domeniul vizat de apel. | 1 |
| Proiectul contribuie la îndeplinirea obiectivelor Strategiei Naționale pentru Promovarea Îmbătrânirii Active și Protecția Persoanelor Vârstnice. | 1 |
| Proiectul descrie concret și coerent contribuția la realizarea obiectivelor Programului Operațional Capital Uman 2014 – 2020. | 1 |
| 1.2 | **Grupul țintă este relevant față de obiectivele apelului.** | Grupul ţintă identificat este relevant față de obiectivele apelului de proiecte. | 2 |
| 1.3 | **Nevoile grupului țintă sunt clar identificate, fundamentate prin analiza proprie a solicitantului, sunt specifice proiectului şi corelate cu obiectivele acestuia (se va face referire la sursele de informații pentru analiza de nevoi realizată de solicitant)** | Nevoile sociale vizate de proiect sunt semnificative ca gravitate/ magnitudine, au un impact social negativ semnificativ, iar consecințele, dacă intervenția propusă prin proiect nu ar avea loc, ar fi semnificative (se vor avea în vedere elemente concrete: categoriile de persoane și nevoile sociale ale acestora, zona geografică, problema comunitară pe care proiectul propune să o rezolve etc.). | 5 |
| Nevoile grupului ţintă vizat prin proiect sunt identificate de către solicitant:   * pe baza experienței anterioare în lucrul cu grupul țintă/ categoriile de grup țintă respective, ca personal/ membri/ asociați/ etc.: * prin evaluări/ cercetări ale situației grupului țintă vizat și proiectul prezintă în detaliu metodologia şi rezultatele analizei, informațiile oferite fiind credibile; * pe baza altor studii, date statistice generale şi/sau surse secundare, informațiile oferite fiind credibile; * fără a se baza pe date concrete conținute de elementele de mai sus. | (disjunctiv)  4  2  1  0 |
| 1.4 | **Proiectul propus este relevant pentru problema socială și nevoile grupul țintă** | Proiectul propus contribuie direct la rezolvarea problemei sociale, respectiv a nevoilor grupului țintă vizat. | 2 |
| Complexitatea şi natura resurselor puse la dispoziție prin proiect ţin cont de dimensiunea și natura grupului ţintă şi de nevoile specifice ale acestuia. | 1 |
| Serviciile de asistență și sprijin acordate persoanelor vârstnice sunt acompaniate și de activități de promovare a participării active a vârstnicilor. | 1 |
| 1.5 | **Proiectul contribuie semnificativ, prin activitățile propuse, la promovarea temelor orizontale din POCU 2014-2020** | Dezvoltare durabilă | 2 |
| Egalitate de şanse, nediscriminare | 1 |
| 1.6 | **Proiectul contribuie semnificativ, prin activitățile propuse, la promovarea temelor secundare din POCU 2014-2020, conform specificaţiilor din Ghidului Solicitantului** | Proiectul prezintă modalitatea în care contribuie la minimum una din temele secundare specificate în Ghidul solicitantului. | 1 |
| Proiectul include elemente concrete de inovare socială ce vor fi utilizate pentru rezolvarea problemei sociale identificate. | 3 |
| 1.7 | **Descrierea clară a relevanţei experienței solicitantului în raport cu obiectivele proiectului** | Solicitantul descrie concret experienţa pe care o are în domeniul proiectului, relevantă pentru implementarea proiectului. | 1 |
| Experiența solicitantulului demonstrează capacitatea acestuia de a realiza obiectivele proiectului și de a atinge rezultatele propuse. | 4 |
| 2 | **EFICACITATE – măsura în care rezultatele proiectului contribuie la atingerea obiectivelor propuse** | Dacă scorul obţinut la acest criteriu nu este de minimum 21 puncte, proiectul va fi declarat respins, în situaţia în care nu se consideră necesară solicitarea de clarificări. | Max. 30 Minim 21 |
| 2.1 | **Activitățile propuse sunt fezabile și realiste și pot conduce la obținerea rezultatelor propuse** | Durata activităților și a subactivităților este corelată cu durata necesară obținerii rezultatelor estimate şi cu resursele utilizate în proiect | 2 |
| Proiectul definește mecanisme și proceduri clare de coordonare, inclusiv referitor la comunicare | 2 |
| Activitățile propuse au capacitatea de a conduce la rezolvarea problemei identificate, respectiv la obținerea rezultatelor vizate. | 2 |
| Graficul de planificare a activităţilor, resursele prevăzute și rezultatele estimate sunt bine corelate. | 1 |
| Activitățile și metodologia propuse au capacitatea de a valorifica în mod eficace resursele financiare, umane şi materiale ale proiectului. | 2 |
| 2.2 | **Identificarea grupului țintă** | Grupul ţintă este descris clar și detaliat. | 2 |
| Grupul țintă este cuantificat clar și realist față de resursele propuse în proiect. | 2 |
| 2.3 | **Rezultatele și impactul propuse sunt semnificative** | Impactul estimat asupra grupului țintă este realist și este semnificativ. | 2 |
| Proiectul are capacitatea de a aduce membrilor grupului ţintă beneficii care pot fi atribuite exclusiv implementării proiectului. | 3 |
| 2.4 | **Modalitatea de implicare a grupului țintă în activitățile proiectului** | Modul de desfășurare a proiectului prevede implicarea membrilor grupului țintă în activităţile propuse. | 3 |
| Proiectul descrie clar și realist modalitatea de implicare a grupului țintă în cadrul activităților. | 3 |
| 2.5 | **Proiectul prezintă valoare adăugată** | Proiectul produce efecte concrete asupra comunității din care fac parte membrii grupului țintă. | 2 |
| Proiectul prezintă alte elemente de valoare adăugată. | 2 |
| 2.6 | **Proiectul prevede măsuri de monitorizare adecvate în raport cu complexitatea activităților propuse** | Modalitatea de realizare a monitorizării interne a activităţilor proiectului poate constitui o garanţie a atingerii rezultatelor propuse. | 1 |
| 2.7 | **Identificarea supozițiilor, a riscurilor și a măsurilor de gestionare a acestora, relevante pentru obiectivele proiectului** | Proiectul descrie premisele/ condițiile externe care sunt necesare implementării cu succes a activităților; de asemenea, proiectul identifică riscurile şi potențialul impact al acestora asupra desfăşurării proiectului şi a atingerii indicatorilor propuşi.  Măsurile propuse pentru prevenirea riscurilor şi atenuarea efectelor acestora sunt realiste şi eficiente, asigurând capacitatea de a contracara eventualele efecte negative. | 1 |
| 3 | **EFICIENŢĂ – măsura în care proiectul asigură utilizarea optimă a resurselor (umane, materiale, financiare), în termeni de calitate, cantitate și timp alocat, în contextul implementării activităților proiectului în vederea atingerii rezultatelor propuse** | Dacă scorul obţinut la acest criteriu nu este de minimum 21 puncte, proiectul va fi declarat respins, în situaţia în care nu se consideră necesară solicitarea de clarificări. | Max. 30 Min. 21 |
| 3.1 | **Costurile incluse în buget sunt realiste în raport cu nivelul pieței, fundamentate printr-o analiză realizată de solicitant** | Valorile cuprinse în bugetul proiectului sunt realiste și sunt susținute concret de o justificare clară și corectă privind costul/unitate, pe baza analizei costurilor de pe piață pentru articole de buget similare. | 3 |
| 3.2 | **Resursele umane (număr persoane, experiența profesională a acestora, implicarea acestora în proiect etc.) sunt adecvate în raport cu activitățile propuse și cu rezultatele așteptate** | Pozițiile (inclusiv cele subcontractate/ externalizate) din echipa de implementare a proiectului sunt justificate și sunt detaliate inclusiv din punct de vedere al atribuțiilor, neexistând suprapuneri între aceastea. | 1 |
| Structura echipei de implementare a proiectului este adecvată activităților propuse, planului de implementare a proiectului și rezultatelor estimate, inclusiv ca număr de experți, profiluri, calificare și experiență, normă de muncă. | 1 |
| Implicarea în proiect a membrilor echipei este adecvată realizărilor propuse şi planificării activităţilor (activitatea membrilor echipei de proiect este eficientă). | 2 |
| Încadrarea experților ale căror CV-uri sunt incluse/ pozițiilor ce urmează a fi ocupate, în categorii de experiență/ expertiză este corectă. | 2 |
| Calificarea și experiența profesională ale experților ale căror CV-uri sunt incluse asigură capacitatea tehnică necesară bunei implementări a proiectului. | 2 |
| Cel puțin unul din membrii echipei face parte din categoria persoanelor vârstnice. | 2 |
| Cel puțin unul din membrii echipei are experiență de minimum 2 ani în lucrul cu persoanele vârstnice. | 3 |
| 3.3 | **Resursele materiale sunt adecvate ca natură, structură şi dimensiune în raport cu activitățile propuse și rezultatele așteptate.** | Solicitantul deține resursele materiale necesare pentru buna implementare a proiectului (sedii, echipamente, mijloace de transport etc.), altele decât cele pentru care solicită finanțare. | 1 |
| Resursele materiale ce urmează a fi achiziționate din bugetul proiectului sunt necesare, justificate și suficiente, contribuind de asemenea la buna implementare a acestuia. | 3 |
| 3.4 | **Planificarea activităților proiectului este raţională în raport cu natura activităților propuse și cu rezultatele așteptate** | Planificarea activităţilor – durata – ține cont de natura acestora, iar succesiunea lor este logică;  Termenele de realizare ţin cont de durata estimată de obţinere a rezultatelor vizate şi de resursele puse la dispoziţie prin proiect. | 3 |
| 3.5 | **Resursele care vor fi subcontractate sunt justificate în raport cu activitățile şi cu rezultatele proiectului** | Proiectul nu necesită subcontractare sau, după caz, nevoia de subcontractare este justificată în raport cu activităţile proiectului şi cu resursele existente. | 3 |
| 3.6 | **Costurile incluse în buget sunt oportune în raport cu activitățile propuse și rezultatele așteptate** | Există un raport rezonabil între rezultatele urmărite și costul estimat al acestora; caracteristicile costurilor propuse sunt justificate în raport cu activităţile, rezultatele şi resursele existente, precum şi cu prețurile estimate. | 4 |
| 4 | **SUSTENABILITATE – măsura în care proiectul asigură continuarea efectelor sale şi valorificarea rezultatelor obținute după încetarea sursei de finanţare** | Dacă scorul obţinut la acest criteriu nu este de minimum 7 puncte, proiectul va fi declarat respins, în situaţia în care nu se consideră necesară solicitarea de clarificări. | Max. 10 Min. 7 |
| 4.1 | **Proiectul include activități, în timpul implementării, care duc la valorificarea rezultatelor proiectului după finalizarea acestuia** | Proiectul prevede, pe perioada implementării, acţiuni/activităţi concrete, specifice, care au capacitatea de a asigura sustenabilitatea (menținerea și dezvoltarea) rezultatelor obținute prin proiect, după încheierea perioadei de implementare a acestuia. | 3 |
| 4.2 | **Proiectul include activități, în timpul implementării, care duc la transferabilitatea rezultatelor proiectului către alt grup țintă/ alt sector etc.** | Proiectul descrie modul în care vor fi utilizate experiența și rezultatele proiectului în activităţi ulterioare. | 2 |
| Proiectul și/sau rezultatele obținute în urma implementării acestuia vor fi multiplicate la diferite niveluri (local/ regional/ etc.). | 2 |
| Proiectul implică măsuri de diseminare a rezultatelor către alte structuri/ organizații. | 3 |